НАЦРТ

На основу члана 77. Закона о приватизацији, („Службени гласник РС“, бр.83/2014, 46/2015 и 112/2015), члана 2а., Закона о пореском поступку и пореској администрацији („Службени гласник РС“, бр.80/2002,...,108/2016 и 30/2018), Закључка Владе Републике Србије 05 бр.023-2580/2018-1 од 5.априла 2018. године и члана 37. Статута Града Ниша („Службени лист Града Ниша“, бр.88/2008 и 143/2016), Скупштина Града Ниша на седници одржаној \_\_\_\_\_\_\_\_2018.године, донела је

**ОДЛУКУ**

**О КОНВЕРЗИЈИ ПОТРАЖИВАЊА ГРАДА НИША У УДЕО ГРАДА НИША У КАПИТАЛУ ПРИВРЕДНОГ ДРУШТВА „ТЕХНОХЕМИЈА“ АД ИЗ БЕОГРАДА**

Члан 1.

Потраживања Града Ниша, настала по основу пореза на преноса апсолутних права, привредног друштва „ТЕХНОХЕМИЈА“ АД из Београда, матични број 07032919, у укупном износу од 57.197,20 динара са стањем на дан 31.12.2014. године и обрачунатом каматом до дана 31.12.2014. године конвертују се у трајни улог Града Ниша у капиталу привредног друштва „ТЕХНОХЕМИЈА“ АД из Београда и то:

* порез на пренос апсолутних права у износу од 57.197,20 динара.

Члан 2.

Одлука ступа на снагу осмог дана од дана објављивања у „Службеном листу Града Ниша“.

Број:\_\_\_\_\_\_\_\_\_

У Нишу, дана \_\_\_\_\_\_\_\_2018.године

**СКУПШТИНА ГРАДА НИША**

**ПРЕДСЕДНИК**

Мр. Раде Рајковић

ОБРАЗЛОЖЕЊЕ

Чланом 77. Закона о приватизацији („Сл.гласник РС“ бр. 83/2014, 46/2015 и 112/2015) у поступку приватизације, може се спровести конверзија потраживања у трајни улог субјекта приватизације, ако Влада донесе одлуку о конверзији потраживања државних поверилаца у трајни улог субјекта приватизације. Државни повериоци су дужни да конвертују потраживања у капитал ако је Влада донела одлуку из става 1. члана 77. Закона о приватизацији.

Чланом 2а. Закона о пореском поступку и пореској администрацији („Службени гласник РС“, бр.80/2002,...,108/2016 и 30/2018) прописано је да се Закон о пореском поступку и пореској администрацији примењује и на изворне приходе јединица локалне самоуправе које те јединице утврђују, наплаћују и контролишу у јавноправном односу.

Влада Републике Србије је Закључком 05 бр.023-1365/2016 од 11.фебруара 2016.године је у тачки 2. препоручила надлежним службама Субјекта приватизације и поверилаца да донесу одлуку да се потраживања са стањем на дан 31.децембар 2014.године, у износу који је утврђен записником Министарства финансија, Пореске управе, Филијале Палилула конвертују у трајни улог јединица локалне самоуправе у капиталу Друштва.

У складу са закључком Владе Републике Србије, Министарство финансија, Пореска управа – Филијала Палилула је сачинила записник, број I-01A-47-2-103СЛ/2015 од 03.07.2015. године о стању неизмирених уступљених прихода који припадају јединицама локалне самоуправе, стањем на дан 31.12.2014. године, и обрачунатом каматом до 31.12.2014. године.

У вези напред наведеног, поштујући препоруку Владе РС дату Закључком 05 бр.023-1365/2016 од 11.фебруара 2016.године предлаже се да Скупштина Града Ниша донесе Одлуку као у прилогу.

С поштовањем,

С Е К Р Е Т А Р

Нина Илић